సి.హెచ్. మల్లారెడ్డి

సి.హెచ్. మల్లారెడ్డి తెలంగాణ రాష్ట్రానికి చెందిన రాజకీయ నాయకుడు. 2018లో తెలంగాణ రాష్ట్ర సమితి పార్టీ తరపున మేడ్చల్ అసెంబ్లీ నియోజకవర్గం నుండి ఎమ్మెల్యేగా గెలిచాడు. 2019 ఫిబ్రవరి 19న కల్వకుంట్ల చంద్రశేఖరరావు రెండవ మంత్రివర్గంలో కార్మిక, ఉపాధి, మహిళా మరియు శిశు అభివృద్ధి మంత్రిగా ప్రమాణ స్వీకారం చేశాడు. 2014లో మల్కాజిగిరి లోకసభ నియోజకవర్గం నుండి పార్లమెంటు సభ్యుడుగా ఎన్నికయ్యాడు.

జననం 
మల్లారెడ్డి 1953, సెప్టెంబరు 9న తెలంగాణ రాష్ట్ర రాజధాని హైదరాబాదులోని బోయిన్‌పల్లిలో జన్మించాడు. వెస్లీ కో-ఎడ్యుకేషన్ హైస్కూల్‌లో పాఠశాల విద్య, మహబూబియా జూనియర్ కళాశాలలో ఇంటర్మీడియట్  విద్య పూర్తిచేశాడు.

వ్యక్తిగత జీవితం 
మల్లారెడ్డికి కల్పనారెడ్డితో వివాహం జరిగింది. వారికి ఒక కుమార్తె (మమతారెడ్డి), ఇద్దరు కుమారులు (మహేందర్ రెడ్డి, డాక్టర్ భద్రారెడ్డి) ఉన్నారు.

రాజకీయ ప్రస్థానం 
2014, మార్చి 19న తెలుగుదేశం పార్టీలో చేరిన మల్లారెడ్డికి 2014, ఏప్రిల్ 9న మల్కాజ్‌గిరి లోకసభ నియోజకవర్గం ఎం.పి. అభ్యర్థిగా పార్టీ టికెట్ ఇచ్చింది. 2014, మే 16న జరిగిన పార్లమెంట్ ఎన్నికలలో పార్లమెంట్ సభ్యుడిగా ఎన్నికయ్యాడు. తెలంగాణలో తెలుగుదేశం పార్టీ తరపున గెలిచిన ఏకైక పార్లమెంట్ సభ్యుడు మల్లారెడ్డే. 2016 జూన్ నెలలో తెలంగాణ రాష్ట్ర సమితి పార్టీలో చేరి, తెలంగాణ శాసనసభ ఎన్నికలు (2018)లో మేడ్చల్ అసెంబ్లీ నియోజకవర్గం నుండి ఎమ్మెల్యేగా గెలిచాడు. 2019లో కెసీఆర్ రెండవ మంత్రివర్గంలో కార్మిక, ఉపాధి, శిక్షణ, కర్మాగారముల, నైపుణ్య అభివృద్ధి శాఖల మంత్రిగా ఉన్నాడు.

మూలాలు 

తెలంగాణ రాజకీయ నాయకులు
1953 జననాలు
జీవిస్తున్న ప్రజలు
16వ లోక్‌సభ సభ్యులు
తెలంగాణ రాష్ట్ర సమితి రాజకీయ నాయకులు
పార్టీలు ఫిరాయించిన రాజకీయ నాయకులు
హైదరాబాదు వ్యక్తులు
తెలంగాణ శాసన సభ్యులు (2018)
మేడ్చ‌ల్ మ‌ల్కాజ్‌గిరి జిల్లా రాజకీయ నాయకులు